Giovanni Zoppis

Biografìa 
Giovanni Zoppis a l'era nassù a Turin ij 13 d'ost dël 1830 e a l'é mòrt a Roma ant ël 1876.
A l'era stàit comess ant un negossi dë stòfe e peui stenògrafo a la Camera Subalpin-a, travaj ch'a lo portrà a Firense e peui a Roma.
A scrive 'd teatro a-i riva për combinassion: n'artrite a vintesset agn a lo ten cogià për mèis e Zoppis a scriv na comedia për passé 'l temp; sa passion a-j restrà ant ël sangh.

 Euvre 
A l'é stàit autor d'euvre teatraj an piemontèis, arpresentà, an tra j'àutri, da Toselli e Milone.
Ij sò travaj a trato dla vita dla famija vëddùa da 'ndrinta.
 La paja vsin al feu (1860)
 Marioma Clarin (1860)
 L'indolent (1860)
 S'i fusso sgnori (1861)
 La neuja (1861)
 Ij malcontent (1864)
 La vigna
 Clarin marià
 Ël papà dla maestra
 Ël rispet uman

 Arferiment bibliogràfich për chi a veul fé dj'arserche pì ancreuse 
Gianrenzo P. Clivio - Profilo di storia della letteratura in piemontese

Zoppis, Giovanni
Zoppis, Giovanni
Zoppis, Giovanni
Zoppis, Giovanni